Skrevet af Elo Christoffersen Lørdag 27. April 2019 | 04:09
Læserbrev af Jørn Dohrmann (DF), Drenderupvej 30, 6580 Vamdrup.
Hele 66 procent af Kolding Kommunes borgere vil bevare havnen og altså ikke nedlægge den, som det ellers er besluttet.
Det er rigtig gode nyheder, at de lokale bakker så massivt op omkring Kolding Havn, og det bør da få politikerne til at lytte?
Faktisk bør politikerne slet ikke lave så vidtgående forslag som at nedlægge en 175 år gammel og velfungerende havn uden at tage virksomheder og borgere med på råd. Det er helt uacceptabelt.
Og hvad blev der lige af de grønne ambitioner? Søtransport er jo en god og bæredygtig måde at transportere tungt gods og andre varer på fra og til Europa og verden, og Kolding Havn bidrager desuden også med arbejdspladser og til kommunens økonomi.
Så kære politikere i Kolding Kommune tænk jer nu lige om og lyt til borgerne.
Uopfordret jobansøgning	Super ungemøde i Vamdrup